Veronica Ogechi Nnaji (an haife ta a ranar 10 ga watan Janairun 1940) ma'aikaciyar kiwon lafiya ce kuma ƴar siyasa a Najeriya. A shekarar 1979 ta kasance daya daga cikin rukuni na farko na mata uku da suka fara zama a kujerar majalisar wakilai na kasar Najeriya. An haifi Nnaji a garin Umuaka a cikin watan Janairun 1940, ta kasance daya daga cikin ƴaƴa bakwai na manomi Therea Ezendu da 'yar kasuwa Mathias Ezendu. Ta yi karatu a makarantar Holy Rosary School a tsakanin 1948 zuwa 1955, bayan haka ta sami horo a matsayin ma'aikaciyar jinya a Asibitin Our Lady of Lourdes da ke Ihiala daga 1956 zuwa 1960. Sannan ta halarci Makarantar Tsabta wato School of Hygiene da ke Aba da Cibiyar Kiwon Lafiya ta Nsukka, inda ta cancanci zama ma’aikaciyar kula da marasa lafiya a shekarar 1963. Daga baya Nnaji ta yi aiki a Asibitin Amaigbo Joint Hospital da ke Nkwerre tsakanin 1963 zuwa 1965, bayan ta yi aiki a Gidan marayu da ke Okwelle har zuwa shekara ta 1970. Ta yi aure a 1965 kuma ta haifi 'ya'ya biyar. A 1974 ta mallaki asibitin.